 Suplement i Certifikatës për kualifikimin profesional,
 GUIDЁ TURISTIKE, Niveli IV në KSHK, referuar nivelit IV të KEK
Individi është i aftë:
· Të zbatojë kodin e etikës në turizëm;
· Të zbatojë parimet e etikës profesionale gjatë punës;
· Të zbatojë parimet e punës në grup;
· Të ruajë gjithmonë reputacionin dhe imazhin e tij profesional, si udhërrëfyes i licencuar turistik;
· Të komunikojë me klientët, dhe menaxhojë emocionet gjatë udhërrëfimit;
· Të komunikojë  drejtpërdrejt me vizitorët;
· Të zbatojë rregullat e komunikimit verbal dhe jo verbal;
· Të zbatojë etapat e organizimit të punës;
· Të përdorë hartat turistike;
· Të kryejë procedurat e pritjes së grupit turistik;
· Të asistojë grupin turistik gjatë regjistrimit në strukturat akomoduese;
· Të realizojë transferimin dhe përcjelljen e grupit turistik;
· Të mbajë marrëdhënie me furnitorët e shërbimeve;
· Të përzgjedhë informacionet e përmbajtjes së programit turistik;
· Të përgatisë informacionin referuar programit turistik;
· Të interpretojë informacionin, sipas tipologjisë së grupit dhe programit;
· Të prezantojë programin turistik;
· Të përzgjedhë platformën dixhitale dhe mediat sociale për promovimin dixhital;
· Të menaxhojë kohën gjatë zbatimit të programit turistik;
· Të përdorë teknikat e menaxhimit të krizave, konflikteve dhe situatave të paparashikuara;
· Të informojë për aspekte të sigurisë sipas llojit të destinacionit;
· Të informojë grupin mbi elementë kulturorë dhe socialë të zonës;
· Të vlerësojë dhe shmang rreziqet përpara realizimit të udhëtimit turistik;
· Të vlerëson dhe shmang rreziqet gjatë realizimit të udhëtimit turistik;
· Të ofrojë  asistencën e duhur në raste emergjente gjatë udhëtimit turistik;
· Të respektojë  politikat e biznesit lidhur me zhvillimin e qendrueshëm;
· Të respektojë të drejtat njerëzore të furnitorëve të shërbimeve dhe aktorëve lokalë;
· Të respektojë  të drejtat e vizitorëve;
· Të marrë pjesë në zhvillimin e produkteve të qëndrueshëm;
· Të minimizojë ndikimet e dëmshme në biodiversitet, ekosisteme dhe mjedisin natyror gjatë udhëtimit;
· Të kujdeset për mirëqenien e kafshëve dhe raporton abuzimet me to;
· Të zbatojë marëveshjet lokale dhe ndërkombëtare mbi tregtimin ilegal të veprave të artizanatit dhe kafshëve të egra;
· Të ngrejë  nivelin e vet profesional në aspektin e qëndrueshmërisë;
· Të përcaktojë  formën juridike të biznesit turistik dhe të hartojë dokumentet bazë të tij në vartësi të kësaj forme;
· Të zbatojë kuadrin ligjor në fuqi; 
· Të çelë llogatitë bankare të biznesit dhe kryen procesin e fiskalizimit;
· Të kryejë  promovimin e destinacionit turistik;
· Të zbatojë teknikat e promovimit dhe marketingut për destinacionin; 
· Të hartojë itinerare të ndryshme turistike;
· Të përgatitë informacionet bazuar në itineraret turistike;
· Të llogaritë koston dhe çmimin e itinerarit.

Mundësitë e kualifikimit të mëtejshëm dhe të punësimit:
Përfundimi me sukses i kualifikimit profesional “Guidë turistike” niveli IV në KSHK, referuar nivelit IV të KEK, e pajis individin me Certifikatën Profesionale të menaxherit të mesëm në këtë fushë. 
Ky arsimim i jep mundësi individit t’i drejtohet tregut të punës si i vetëpunësuar, si udhërrëfyes turistik i punësuar në operator turistik, pranë zyrave të informacionit, hoteleve, organizatorëve të eventeve, si dhe në bizneseve të tjera në industrinë e mikpritjes. 
Me përfundimin e kualifikimit profesional “Guidë turistike” niveli IV në KSHK, referuar nivelit IV të KEK, individi ka mundësi për të fituar të drejtën e Diplomës së “Maturës Shtetërore Profesionale”, me mundësi për vazhdimin e studimeve pas të mesme dhe universitare.
Shënim: Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).

